যুবওক্রীড়াবিষয়কমন্ত্রক
আজাদি কা অমৃত মহোৎসব কর্মসূচির অঙ্গ হিসেবে নতুন দিল্লিতে যুব সংবাদ “ভারত@২০৪৭”-এ শ্রী ধর্মেন্দ্র প্রধান এবং অনুরাগ ঠাকুরের ভাষণ
নয়াদিল্লি, ১২ আগস্ট, ২০২২
কেন্দ্রীয় শিক্ষা, দক্ষতা উন্নয়ন এবং উদ্যোগ মন্ত্রী শ্রী ধর্মেন্দ্র প্রধান এবং কেন্দ্রীয় যুব কল্যাণ এবং ক্রীড়া মন্ত্রী শ্রী অনুরাগ ঠাকুর নতুন দিল্লিতে আজ যুব সংবাদ “ভারত@২০৪৭” শীর্ষক অনুষ্ঠানে ভাষণ দেন। যুব কল্যাণ ও ক্রীড়া প্রতিমন্ত্রী শ্রী নিশীথ প্রামানিক অনুষ্ঠানে উপস্থিত ছিলেন। এছাড়াও বক্সার নিখান্ত জারিন, রেস ওয়াকার প্রিয়াঙ্কা গোস্বামী, ভারতের হকি প্লেয়ার শ্রী পি আর শ্রীজেস, পর্বোতারোহী শ্রীমতী অরুণিমা সিনহা, প্রেরণাদায়ক স্পিকার আভা মর্যাদা ব্যানার্জী অনুষ্ঠানে উপস্থিত ছিলোন। যুব কল্যাণ সচিব শ্রী সঞ্জয় কুমার এবং আরও বহু বিশিষ্ট ব্যক্তি অনুষ্ঠানে উপস্থিত ছিলেন। অনুষ্ঠানে ভাষণ দিতে গিয়ে শ্রী প্রধান বলেন, আমাদের যুব শক্তি নানা ক্ষেত্রে নির্ণায়ক ভূমিকা নিয়েছেন। শহীদ ভগৎ সিং, শহীদ রাজী রাউত, রানী গাইডিনলিউ সহ আরও অনেকেই তাঁদের তরুণ বয়সেই সামনের সারিতে থেকে নেতৃত্ব দিয়েছেন। ভারতের এক সমৃদ্ধ সভ্যতা রয়েছে যা আর্শিবাদ স্বরূপ। ভারতের উজ্জীবিত যুব শক্তিকে এগিয়ে নিয়ে যাওয়ার জন্য এই গৌরবান্বিত অতীত আমাদের পাথেয়।
একবিংশ শতাব্দীতে ভারতীয় মূল্যবোধ, ভারতের জ্ঞানভান্ডার এবং আদর্শ বিশ্বের কাছে নিয়ে যাওয়ার দায়িত্ব আমাদের যুব সম্প্রদায়ের। যে উদ্যম এবং নিষ্ঠার সঙ্গে আমাদের স্বাধীনতা সংগ্রামীরা দেশের স্বাধীনতার জন্য লড়াই করেছেন, দেশকে আরও উন্নত লক্ষ্যে নিয়ে যেতে তাঁদের সেই নিষ্ঠা আমাদের তরুণ সমাজকে অনুপ্রাণিত করবে। বিশেষত অমৃতকালের এই ২৫ বছরে।
শ্রী প্রধান দেশের যুব সম্প্রদায়কে আহ্বান জানিয়ে বলেন তারা যেমন তাদের অধিকার সম্পর্কে সচেতন হবে, দেশের প্রতি তাদের দায়িত্ব এবং কর্তব্য নিষ্ঠার প্রতিও তারা অনুরূপ সচেতন হবে। শ্রী প্রধান বলেন, যুব সম্প্রদায়ের প্রতিভা, তাদের উদ্যম এবং নিষ্ঠা উৎসাহব্যাঞ্জক। যুব সংবাদ আয়োজন করার জন্য ক্রীড়া ও যুব কল্যাণ মন্ত্রককে তিনি সাধুবাদ জানিয়েছেন। তিনি বলেন, স্বাধীনতার ৭৫ বছরে যখন আমরা আজাদি কা অমৃত মহোৎসব উদযাপন করছি তখন এই জাতীয় অনুষ্ঠান অত্যন্ত প্রাসঙ্গিক। তিনি আশাপ্রকাশ করেন এই পারস্পরিক মত-বিনিময় দেশে এক সদর্থক সাড়া জাগাবে।
অনুষ্ঠানে ভাষণ দিতে গিয়ে শ্রী অনুরাগ ঠাকুর বলেন, প্রধানমন্ত্রী শ্রী নরেন্দ্র মোদী সব সময় বলে এসেছেন দেশকে সামনের দিকে এগিয়ে নিয়ে যেতে যুবকরাই হচ্ছে চালিকাশক্তি। অমৃতকালে দেশকে উন্নয়নের শিখরে নিয়ে যেতে দেশকে পথনির্দেশ দেওয়ার দায়িত্ব আমাদের তরুণদের। দেশ গড়ার কাজে এবং দেশকে বিশ্বগুরু করে তুলতে দেশের প্রতি যুব সম্প্রদায়ের আরও বৃহত্তর দায়বদ্ধতা পালন করতে হবে বলে তিনি জানান।
শ্রী ঠাকুর আরও বলেন, যুব কল্যাণ দপ্তর একেবারে তৃণমূল স্তর থেকে দেশজুড়ে সাড়ে সাতশোটি যুব সংবাদ অনুষ্ঠান আয়োজন করবে। তিনি বলেন, দেশে যুব সম্প্রদায়ের উন্নয়নকল্পে চারটি-ই মূল বিচার্য বিষয়। তা হল শিক্ষা, কর্মসংস্থান, উদ্যোগ এবং স্বাধিকার। স্বেচ্ছাসেবার প্রতি গুরুত্ব আরোপ করে মন্ত্রী বলেন, দেশ গড়ার স্বেচ্ছাসেবার এক অনন্য ভূমিকা রয়েছে। বিভিন্ন ক্ষেত্রে যেমন- শক্তি, পরিবেশ সংরক্ষণ, ফিট ইন্ডিয়া, স্বচ্ছ ভারত ড্রাগের বিরুদ্ধে প্রতিরোধ, পোষণ অভিযান এই সমস্ত বিভিন্ন ক্ষেত্রে যুবশক্তি গুরুত্বপূর্ণ ভূমিকা পালন করতে পারে।
দেশের যুব সম্প্রদায়কে শ্রী অনুরাগ ঠাকুর হর ঘর তিরঙ্গা অভিযানে অংশ নেওয়ার আহ্বান জানান। মন্ত্রী বলেন, তিরঙ্গা হল ১৩০ কোটি ভারতবাসীর ঐক্যের প্রতীক। তিনি বলেন, স্বাধীনতা সংগ্রামীরা দেশের স্বাধীনতা সংগ্রামে তাঁদের জীবন উৎসর্গ করেছেন। কিন্তু এখন যা প্রয়োজন তা হল দেশকে বিশ্বগুরু করে তুলতে ‘বলিদান নয় যোগদান’এর প্রয়োজন। যুব কল্যাণ এবং ক্রীড়া প্রতিমন্ত্রী শ্রী প্রামাণিক দেশ গড়ার কাজে যুব সম্প্রদায়কে উদ্যোগী হওয়ার আহ্বান জানান। যুব কল্যাণ সচিব শ্রী সঞ্জয় কাপুর বলেন, দেশের জনসংখ্যার এক বিরাট অংশ যুব সম্প্রদায়। ফলে দেশ গড়ার কাজেও তাদের অনুরূপ গুরুত্বপূর্ণ ভূমিকা রয়েছে। এই আলোচনাচক্রে বক্সার নিখাত জারিন, রেস ওয়াকার প্রিয়াঙ্কা গোস্বামী, ভারতের হকি খেলোয়াড় শ্রী পি আর শ্রীজেশ, পর্বোতারোহী অরুণিমা সিনহা এবং প্রেরণাদায়ক স্পিকার আভা মর্যাদা ব্যানার্জী যুব সম্প্রদায় নিয়ে তাঁদের মতামত জানান। অংশগ্রহণকারী যুব সম্প্রদায়ের সঙ্গে শ্রী অনুরাগ ঠাকুর আলোচনায় অংশ নেন এবং তাদের বিভিন্ন প্রশ্নের উত্তর দেন।
PG/AB/NS
(Visitor Counter : 93